proxectonos/corpus_dominio_legal_administrativo_tmp huggingface dataset:
EXTRACTO da Orde do 25 de novembro de 2025 pola que se establecen as bases reguladoras e se procede á convocatoria das axudas ao alumnado das universidades do Sistema universitario de Galicia para estadías noutros países co obxecto de coñecer a súa lingua durante o verán de 2026 (código de procedemento ED416A).
Consellería de Educación, Ciencia, Universidades e Formación Profesional — III. Outras disposicións — 03/02/2026

BDNS (Identif.): 883491.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/883491
Primeiro.
Persoas beneficiarias
O alumnado das universidades do Sistema universitario de Galicia.
Segundo.
Obxecto
Convocar, en réxime de concorrencia competitiva, axudas para estadías noutros países co obxecto de coñecer a súa lingua durante o verán de 2026.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das bolsas
O importe global previsto na orde é de 228.000 euros.
A dotación económica asignada a cada persoa beneficiaria será de 1.200 euros para estadías realizadas en países de Europa e de 1.500 para estadías no resto do mundo.
Quinto.
Prazo de presentación de solicitudes
O prazo será dun mes, contado desde o día seguinte ao da publicación da convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación.
Santiago de Compostela, 25 de novembro de 2025
ORDE do 27 de marzo de 2026 pola que se dispón a renovación dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 09/04/2026

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e dos organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Cámara Oficial de Comercio, Industria, Servizos e Navegación de Pontevedra, Vigo e Vilagarcía de Arousa,
A renovación de Luis Carlos Rey Rañó como vogal no Consello de Administración da Autoridade Portuaria de Vilagarcía de Arousa, en representación da Cámara Oficial de Comercio, Industria, Servizos e Navegación de Pontevedra, Vigo e Vilagarcía de Arousa.
Santiago de Compostela, 27 de marzo de 2026
RESOLUCIÓN do 13 de abril de 2026 pola que se fai público o nomeamento de Juan Díaz Villoslada como xerente desta universidade.
Universidade de Santiago de Compostela — II. Autoridades e persoal — 14/04/2026

En virtude das atribucións conferidas polo ordenamento xurídico vixente, e de conformidade co establecido no artigo 50 da Lei orgánica 2/2023, do 22 de marzo, do sistema universitario (LOSU), e no artigo 90.2 dos estatutos da USC, aprobados polo Decreto da Xunta de Galicia 14/2014, do 30 de xaneiro (DOG do 12 de febreiro), e co acordo previo do Consello Social da Universidade de Santiago de Compostela na sesión do 13 de abril de 2026,
Este reitorado
Nomear a Juan Díaz Villoslada xerente da Universidade de Santiago de Compostela, con efectos a partir do día seguinte ao da súa publicación no
Diario Oficial de Galicia
.
De conformidade co artigo 70.1 dos estatutos desta universidade, o cargo de xerente ten a consideración de alto cargo.
Santiago de Compostela, 13 de abril de 2026
EXTRACTO da Orde do 24 de marzo de 2026 pola que se modifica a Orde do 19 de decembro de 2025 pola que se establecen as bases reguladoras das axudas, en concorrencia competitiva, para silvicultura produtiva de coníferas e para actuacións silvícolas con obxectivos ambientais e non produtivos en frondosas e na rehabilitación de soutos de castiñeiros, cofinanciadas polo Fondo Europeo Agrícola de Desenvolvemento Rural (Feader) no marco do Plan estratéxico da política agrícola común de España para o período 2023-2027, e se convocan para o ano 2026 (código de procedemento MR605C).
Consellería do Medio Rural — III. Outras disposicións — 01/04/2026

BDNS (Identif.): 880302.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/880302
https://www.infosubvenciones.es/bdnstrans/GE/es/convocatoria/880311
Os códigos asignados pola BDNS corresponden a un mesmo texto de convocatoria.
Primeiro. Prazo de presentación de solicitudes
O prazo de presentación de solicitudes será dun mes contado desde o día seguinte ao da publicación desta orde no Diario Oficial de Galicia.
Así mesmo, os solicitantes que presentaron a súa solicitude entre o 12 de xaneiro e o 20 de febreiro de 2026 poderán modificar a súa solicitude inicial dentro do prazo que establece esta orde.
Santiago de Compostela, 24 de marzo de 2026
RESOLUCIÓN do 17 de marzo de 2026, da Dirección Xeral de Relacións Institucionais e Parlamentarias, pola que se ordena a publicación do Acordo do 11 de marzo de 2026, da Comisión Bilateral de Cooperación Administración Xeral do Estado-Comunidade Autónoma de Galicia, en relación coa Lei da Comunidade Autónoma de Galicia 3/2025, do 15 de decembro, de modificación da Lei 3/2012, de 2 de abril, do deporte de Galicia.
Consellería de Presidencia, Xustiza e Deportes — III. Outras disposicións — 15/04/2026

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación no
Diario Oficial de Galicia
do
acordo que figura como anexo á presente resolución.
Santiago de Compostela, 17 de marzo de 2026
A Comisión Bilateral de Cooperación Administración Xeral da Estado-Comunidade Autónoma de Galicia adoptou o seguinte acordo:
1º. Iniciar as negociacións para resolver as discrepancias manifestadas en relación co artigo único da Lei da Comunidade Autónoma de Galicia 3/2025, do 15 de decembro, de modificación da Lei 3/2012, do 2 de abril, do deporte de Galicia.
2º. Designar un grupo de traballo para propoñerlle á Comisión Bilateral de Cooperación a solución que proceda.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica 2/1979, do 3 de outubro, do Tribunal Constitucional, así como inserir o presente acordo no
Boletín Oficial del Estado
e no
Diario Oficial de Galicia
.
DECRETO 26/2026, do 6 de abril, polo que se nomea reitora magnífica da Universidade de Santiago de Compostela a profesora doutora Rosa María Crujeiras Casais.
Consellería de Educación, Ciencia, Universidades e Formación Profesional — II. Autoridades e persoal — 10/04/2026

A Lei orgánica 2/2023, do 23 de marzo, do sistema universitario, regula no seu artigo 51 a elección do reitor ou reitora entre o persoal docente e investigador permanente doutor a tempo completo e que reúna os méritos de investigación, docencia e experiencia de xestión universitaria que determinen os estatutos. O reitor ou reitora será elixido mediante elección directa por sufraxio universal ponderado por todos os membros da comunidade universitaria. A duración do seu mandato será por seis anos improrrogables e non renovables. O procedemento para a súa elección será o fixado polos estatutos da Universidade.
Os estatutos da Universidade de Santiago de Compostela, aprobados polo Decreto 14/2014, do 30 de xaneiro (DOG número 29, do 12 de febreiro), dispoñen, no seu artigo 82, que o reitor ou reitora será elixido/a pola comunidade universitaria e nomeado/a pola Xunta de Galicia.
Tras ser recibida na Consellería de Educación, Ciencia, Universidades e Formación Profesional unha certificación da secretaria xeral da Universidade de Santiago de Compostela en que consta que, unha vez realizadas as eleccións a reitor/a o 11 de marzo de 2026, Rosa María Crujeiras Casais acadou o apoio proporcional de máis da metade dos votos validamente emitidos, unha vez feitas e aplicadas as ponderacións correspondentes, realizouse a proclamación definitiva como reitora electa o 23 de marzo de 2026.
No uso das atribucións que me confire a Lei 1/1983, do 22 de febreiro, reguladora da Xunta e da súa Presidencia, por instancia da Universidade de Santiago de Compostela, por proposta do conselleiro de Educación, Ciencia, Universidades e Formación Profesional e logo de deliberación do Consello da Xunta de Galicia na súa reunión do día seis de abril de dous mil vinte e seis,
Artigo único
Nomear reitora magnífica da Universidade de Santiago de Compostela a profesora doutora Rosa María Crujeiras Casais.
Santiago de Compostela, seis de abril de dous mil vinte e seis
EXTRACTO da Orde do 25 de marzo de 2026 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2026, de forma individual e mediante o sistema de xestión compartida (código de procedemento PR486A).
Consellería de Presidencia, Xustiza e Deportes — III. Outras disposicións — 01/04/2026

BDNS (Identif.): 896110.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/896110
Primeiro.
Beneficiarios
Os concellos de Galicia, de forma individual ou mediante asociacións ou agrupacións, que reúnan os seguintes requisitos:
Que teñan menos de 30.000 habitantes, de acordo coas cifras oficiais do padrón municipal de habitantes, publicadas polo Instituto Galego de Estatística.
Ter remitida a conta xeral do concello correspondente ao exercicio orzamentario de 2024 ao Consello de Contas. Este requisito deberá estar cumprido antes do remate do prazo de presentación de solicitudes.
Segundo.
Obxecto
Establecer as bases reguladoras e a convocatoria de subvencións para o ano 2026, en réxime de concorrencia competitiva, destinadas aos concellos de Galicia, de forma individual ou mediante asociacións ou agrupacións de concellos, para a creación e/ou mellora das infraestruturas, dotacións, instalacións e equipamentos vinculados á prestación de servizos municipais.
Terceiro.
Bases reguladoras
Orde do 25 de marzo de 2026 pola que se establecen as bases reguladoras e se convocan subvencións para a creación e/ou mellora das infraestruturas, dotacións, instalacións e equipamentos vinculados á prestación de servizos municipais, destinados a concellos de Galicia para o ano 2026, de forma individual e mediante o sistema de xestión compartida (código de procedemento PR486A).
Cuarto.
Importe
Para a concesión destas axudas destínase crédito por un importe total de tres millóns cincocentos mil euros (3.500.000,00 €).
Quinto
Prazo de presentación de solicitudes
Un mes, contado a partir do día seguinte ao da publicación no
Diario Oficial de Galicia
.
Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte, e se no mes de vencemento non hai día equivalente ao de publicación, entenderase que o prazo expira o último día do mes.
Santiago de Compostela, 25 de marzo de 2026
ORDE do 24 de marzo de 2026 pola que se modifica a autorización do centro privado plurilingüe A Ponte Pasaxe, de Culleredo.
Consellería de Educación, Ciencia, Universidades e Formación Profesional — III. Outras disposicións — 01/04/2026

A persoa representante da titularidade do centro privado (CPR) plurilingüe A Ponte Pasaxe, de Culleredo (A Coruña), solicita a autorización dunha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización do CPR plurilingüe A Ponte Pasaxe para autorizar 1 unidade de educación especial; o centro queda configurado como se sinala a seguir:
Artigo 2.
Inicio da actividade
Para a posta en funcionamento da unidade que se autoriza, o Departamento Territorial da Consellería de Educación, Ciencia, Universidades e Formación Profesional da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 24 de marzo de 2026
CORRECCIÓN DE ERROS. Orde do 16 de decembro de 2025 pola que se establecen as bases reguladoras para a concesión, en réxime de concorrencia competitiva, das axudas para a consolidación e estruturación de unidades de investigación competitivas e outras accións de fomento nas universidades públicas do Sistema universitario de Galicia, nos organismos públicos de investigación de Galicia e noutras entidades do Sistema galego de I+D+i, e se procede á súa convocatoria para o exercicio 2026 (códigos de procedemento ED431C, IN607A, ED431B, IN607B, ED431F e IN607D).
Consellería de Educación, Ciencia, Universidades e Formación Profesional — III. Outras disposicións — 01/04/2026

Advertido un erro na versión en galego da orde publicada no
Diario Oficial de Galicia
número 11, do 19 de xaneiro de 2026, cómpre realizar a seguinte corrección:
Na páxina 4564, no segundo parágrafo do punto 2, onde di:
«1. Liña de reforzo de traxectoria investigadora consolidada: persoal investigador con vinculación laboral estable nunha universidade do SUG que, tendo recibido unha axuda
Starting Grant
do ERC rematen o desfrute desa axuda no ano 2025 ou conten cunha prórroga do ERC para a súa execución. A axuda unicamente estará vixente sempre e cando a persoa investigadora manteña a dita vinculación estable coa entidade beneficiaria que a presenta como candidata, e se poderá transferir a outro investigador ou investigadora se por calquera causa non se manteñen estas condicións».
Debe dicir:
«1. Liña de reforzo de traxectoria investigadora consolidada: persoal investigador con vinculación laboral estable nunha universidade do SUG que, tendo recibido unha axuda Starting Grant do ERC rematen o desfrute desa axuda no ano 2025 ou conten cunha prórroga do ERC para a súa execución. A axuda unicamente estará vixente sempre e cando a persoa investigadora manteña a dita vinculación estable coa entidade beneficiaria que a presenta como candidata, e non se poderá transferir a outro investigador ou investigadora se por calquera causa non se manteñen estas condicións».
CORRECCIÓN DE ERROS. Resolución do 12 de marzo de 2026 pola que se fai pública a modificación da relación de postos de traballo do persoal técnico, de xestión e de administración e servizos.
Universidade da Coruña — III. Outras disposicións — 14/04/2026

Advertidos erros na publicación da citada resolución, no DOG núm. 55, do martes 24 de marzo de 2026, cómpre realizar as seguintes correccións:
Na páxina 19388, onde di:
Debe dicir:
Na páxina 19397, onde di:
Debe dicir:
CORRECCIÓN DE ERROS. Orde do 18 de marzo de 2026 pola que se recoñecen as persoas deportistas de alto nivel, alto rendemento, rendemento deportivo de base e vitalicias, persoas adestradoras ou técnicas, xuízas e árbitras recoñecidas de alto nivel, e se relacionan as solicitudes desestimadas e a causa.
Consellería de Presidencia, Xustiza e Deportes — III. Outras disposicións — 14/04/2026

Advertido un erro na citada resolución, publicada no
Diario Oficial de Galicia
número 58, do venres 27 de marzo de 2026, cómpre facer a seguinte a corrección:
Na páxina 20141, na táboa do anexo, na columna de vixencia, na fila 56, onde di: «3.12.2026», debe dicir: «3.12.2028».
EXTRACTO da Resolución do 23 de marzo de 2026, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia competitiva, destinadas a empresas xornalísticas e de radiodifusión, e se convocan para o ano 2026 (código de procedemento PR852A).
Presidencia da Xunta de Galicia — III. Outras disposicións — 14/04/2026

BDNS (Identif.): 898130.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/898130
Primeiro. Entidades beneficiarias
1. De acordo co establecido no Decreto 71/1999, do 18 de marzo, as beneficiarias destas axudas serán as empresas xornalísticas que publiquen ou difundan informacións, programas, artigos, reportaxes, colaboracións ou seccións que cumpran co obxecto destas axudas e co resto dos requisitos establecidos nesta resolución.
2. As empresas beneficiarias deben acreditar un cadro medio de traballadores en alta de polo menos cinco traballadores e elaborar e difundir toda ou parte da súa produción informativa de forma específica no territorio da Comunidade Autónoma no ano natural anterior ao da convocatoria.
3. Quedan excluídas da concesión de axudas:
a) As empresas que emitan a través do sinal de televisión.
b) As entidades sen personalidade xurídica e/ou sen ánimo de lucro.
Segundo. Obxecto
1. Esta resolución ten por obxecto establecer subvencións ás empresas xornalísticas que, estando debidamente inscritas no Rexistro Mercantil ou no que corresponda segundo a forma empresarial que adopten, realicen a súa actividade informativa orientada a alentar a defensa da identidade de Galicia, a promoción dos seus valores, a normalización da lingua e a defensa da súa cultura, e efectuar a convocatoria para o ano 2026.
2. O procedemento de concesión destas subvencións tramitarase en réxime de concorrencia competitiva.
Terceiro. Bases reguladoras
As bases reguladoras están establecidas na Resolución do 23 de marzo de 2026, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia competitiva, destinadas a empresas xornalísticas e de radiodifusión, e se convocan para o ano 2026 (código de procedemento PR852A).
Cuarto. Importe
A concesión das axudas reguladas nesta resolución financiarase con cargo ás aplicacións 04.03.151A.470.1, polo importe de 790.000,00 euros, e 04.03.461A.470.1, polo importe de 1.186.777,00 euros, dos orzamentos xerais da Comunidade Autónoma para o ano 2026, sen prexuízo de ulteriores variacións producidas como consecuencia dunha maior dispoñibilidade orzamentaria nos termos do artigo 31.2 da Lei 9/2007, do 13 de xuño, de subvencións de Galicia.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no Diario Oficial de Galicia.
Santiago de Compostela, 23 de marzo de 2026
ORDE do 27 de marzo de 2026 pola que se fixa o prezo privado para a venda ao público dunha publicación.
Consellería de Cultura, Lingua e Xuventude — III. Outras disposicións — 09/04/2026

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Consellería de Cultura, Lingua e Xuventude que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de marzo de 2026
– Lavoisier, un revolucionario na ciencia. 15,00 €.
ORDE do 25 de marzo de 2026 pola que se fixa o prezo privado para a venda ao público dunha publicación editada pola Fundación Cidade da Cultura de Galicia.
Consellería de Cultura, Lingua e Xuventude — III. Outras disposicións — 09/04/2026

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Lingua e Xuventude e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Cidade da Cultura de Galicia que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de marzo de 2026
– José Suárez: Uns ollos vivos que pensan. Unos ojos vivos que piensan. 30,00 €.
CORRECCIÓN DE ERROS. Decreto 127/2025, do 29 de decembro, de traspaso á Comunidade Autónoma de Galicia dos servizos e medios persoais e materiais afectos á atención sanitaria prestada polas unidades asistenciais de atención a drogodependencias de titularidade municipal existentes no territorio da Comunidade Autónoma de Galicia.
Consellería de Sanidade — III. Outras disposicións — 09/04/2026

Advertido un erro no citado decreto, publicado no
Diario Oficial de Galicia
núm. 252, do 31 de decembro de 2025, cómpre realizar a seguinte modificación:
No anexo II, na páxina 67433, onde di:
Debe dicir:
ORDE do 27 de marzo de 2026 pola que se establece a cantidade que cómpre transferir ao Consello da Avogacía Galega para atender os gastos de funcionamento e infraestrutura dos servizos de asistencia letrada ao detido e defensa gratuítas do ano 2026, sobre o importe certificado o ano 2025.
Consellería de Presidencia, Xustiza e Deportes — III. Outras disposicións — 09/04/2026

A Lei 1/1996, do 10 de xaneiro, regula o dereito á asistencia xurídica gratuíta, e no seu artigo 38 establece que as administracións públicas competentes en materia de administración de xustiza subvencionarán os colexios de avogados para a implantación e o funcionamento dos servizos de asistencia xurídica gratuíta.
Por outra banda, mediante o Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, e incluíronse na alínea B), no punto 1.c) do seu anexo, as relativas á indemnización das actuacións correspondentes á defensa por avogado en quenda de oficio ante os órganos xudiciais con sede en Galicia, así como a asistencia letrada ao detido ou preso cando o lugar de custodia estea situado en territorio da Comunidade Autónoma. Estas funcións transferidas foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local, estando actualmente atribuídas á Consellería de Presidencia, Xustiza e Deportes.
En uso das súas competencias, a Xunta de Galicia ditou o Decreto 269/2008, do 6 de novembro, polo que se aproba o Regulamento de asistencia xurídica gratuíta da Comunidade Autónoma de Galicia, que foi modificado polo Decreto 138/2012, do 21 de xuño, e polo Decreto 134/2017, do 7 de decembro, o cal establece no seu artigo 45 que a consellería competente en materia de xustiza determinará anualmente as cantidades que deberán percibir os colexios de avogados para atender os gastos derivados do funcionamento e da infraestrutura colexial que requiren os servizos de asistencia xurídica gratuíta, o que lle corresponde, polo tanto, á Consellería de Presidencia, Xustiza e Deportes segundo o Decreto 136/2024, do 20 de maio, polo que se establece a súa estrutura orgánica.
En virtude do exposto,
Artigo único
A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta fíxase nun 8 % do importe total certificado durante o ano 2025 polos colexios de avogados da Comunidade Autónoma de Galicia, en concepto de asistencia letrada e defensa gratuítas, o que supón un total dun millón cento vinte e catro mil noventa e dous euros e corenta e tres céntimos (1.124.092,43 €).
Disposición derradeira primeira
Autorízase o director xeral de Xustiza para ditar as disposicións necesarias para o cumprimento desta orde.
Disposición derradeira segunda
A presente orde entrará en vigor o mesmo día da súa publicación no
Diario Oficial de Galicia
.
Santiago de Compostela, 27 de marzo de 2026
ORDE do 6 de abril de 2026 pola que se establece a cantidade que cómpre transferir ao Consello Galego de Procuradores para atender os gastos de funcionamento e infraestrutura dos servizos de representación gratuíta do ano 2026, sobre o importe certificado o ano 2025.
Consellería de Presidencia, Xustiza e Deportes — III. Outras disposicións — 09/04/2026

A Lei 1/1996, do 10 de xaneiro, regula o dereito á asistencia xurídica gratuíta, e no seu artigo 38 establece que as administracións públicas competentes en materia de Administración de xustiza subvencionarán os colexios de avogados e procuradores para a implantación e o funcionamento dos servizos de asistencia xurídica gratuíta.
Por outra banda, mediante o Real decreto 2166/1994, do 4 de novembro, transferíronselle á Comunidade Autónoma de Galicia as funcións en materia de provisión de medios materiais e económicos para o funcionamento da Administración de xustiza, e incluíronse, na alínea B) punto 1.c) do seu anexo, as relativas á indemnización das actuacións correspondentes á defensa e representación en quenda de oficio ante os órganos xudiciais con sede en Galicia, así como a asistencia letrada ao detido ou preso cando o lugar de custodia estea situado en territorio da comunidade autónoma. Estas funcións transferidas foron asumidas polo Decreto 394/1994, do 29 de decembro, e asignadas á Consellería de Xustiza, Interior e Administración Local, e actualmente están atribuídas á Consellería de Presidencia, Xustiza e Deportes.
En uso das súas competencias, a Xunta de Galicia ditou o Decreto 269/2008, do 6 de novembro, polo que se aproba o Regulamento de asistencia xurídica gratuíta da Comunidade Autónoma de Galicia (modificado polo Decreto 138/2012, do 21 de xuño, e polo Decreto 134/2017, do 7 de decembro), o cal establece no seu artigo 45 que a consellería competente en materia de xustiza determinará anualmente as cantidades que deberán percibir os colexios de profesionais para atender os gastos derivados do funcionamento e da infraestrutura colexial que requiren os servizos de asistencia xurídica gratuíta, o que lle corresponde, polo tanto, á Consellería de Presidencia, Xustiza e Deportes segundo o Decreto 136/2024, do 20 de maio, polo que se establece a súa estrutura orgánica.
En virtude do exposto,
Artigo único
A cantidade destinada para atender os gastos derivados do funcionamento operativo dos servizos colexiais de asistencia xurídica gratuíta fíxase nun 8 % do importe total certificado durante o ano 2025 polos colexios de procuradores da Comunidade Autónoma de Galicia, en concepto de asistencia letrada e defensa gratuítas, o que supón un total de noventa e dous mil oitocentos setenta e dous euros e oitenta e catro céntimos (92.872,84 €).
Disposición derradeira primeira
Autorízase o director xeral de Xustiza para ditar as disposicións necesarias para o cumprimento desta orde.
Disposición derradeira segunda
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 6 de abril de 2026
RESOLUCIÓN do 25 de marzo de 2026, da Subdirección Xeral de Plans e Programas da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes inadmitidas e as solicitudes admitidas, presentadas ao abeiro da Orde do 9 de xaneiro de 2026 pola que se establecen as bases reguladoras para a concesión de subvencións, en réxime de concorrencia competitiva, a clubs deportivos, sociedades anónimas deportivas, seccións deportivas e núcleos de adestramento deportivo especializado de Galicia para o desenvolvemento de actividades deportivas, e se convocan para o ano 2026 (código de procedemento PR945C).
Consellería de Presidencia, Xustiza e Deportes — III. Outras disposicións — 09/04/2026

De conformidade co disposto no artigo 6 das bases recollidas na Orde do 9 de xaneiro de 2026 pola que se establecen as bases reguladoras para a concesión de subvencións, en réxime de concorrencia competitiva, a clubs deportivos, sociedades anónimas deportivas, seccións deportivas e núcleos de adestramento deportivo especializado de Galicia para o desenvolvemento de actividades deportivas, e se convocan para o ano 2026 (DOG núm. 21, do 2 de febreiro), tras seren recibidas as solicitudes nos correspondentes servizos provinciais de deportes, e rematada a fase de revisión da documentación achegada e de comprobación do grao de cumprimento dos requisitos establecidos na dita orde, a Subdirección Xeral de Plans e Programas
Primeiro. Publicar como anexo I as solicitudes da liña de actuación I provisionalmente inadmitidas.
Segundo. Publicar como anexo II, en orde alfabética, a lista de solicitudes da liña de actuación I que se deberán emendar.
Terceiro. Publicar como anexo III, en orde alfabética, a lista de solicitudes da liña de actuación I admitidas para baremar.
Cuarto. Publicar como anexo IV a lista de solicitudes da liña de actuación II inadmitidas, as suxeitas a emenda e as admitidas para baremar.
Quinto. Estas listas exporanse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web http://deporte.xunta.gal/
Sexto. As persoas interesadas poderán formular reclamacións, emendar erros e falta de documentación nun prazo de dez (10) días hábiles, contados desde o día seguinte ao da publicación desta resolución no
Diario Oficial de Galicia
. Transcorrido este prazo sen que se emenden as deficiencias, considerarase que o/a interesado/a desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no artigo 21 da dita lei.
Santiago de Compostela, 25 de marzo de 2026
Motivo da emenda:
a) Inadmitidas por non teren o recoñecemento como núcleo de adestramento deportivo especializado:
b) Para emendar:
c) Admitidas:
EXTRACTO da Orde do 18 de marzo de 2026 pola que se establecen as bases para a concesión de subvencións ás entidades locais de Galicia para a promoción do uso da lingua galega e se procede á súa convocatoria para o ano 2026 (código de procedemento PL400A).
Consellería de Cultura, Lingua e Xuventude — III. Outras disposicións — 07/04/2026

BDNS (Identif.): 896335.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/896335
Primeiro. Persoas beneficiarias
1. As entidades locais de Galicia, excluídas as deputacións provinciais.
2. Os agrupamentos de concellos para a realización dun proxecto común. As súas entidades integrantes nomearán unha entidade representante única que actuará como coordinadora e interlocutora coa Secretaría Xeral da Lingua e que será a receptora da asignación económica.
3. Estes concellos ou agrupamento de concellos deberán ter unha poboación igual ou superior aos 3.000 habitantes.
Segundo. Obxecto
O obxecto deste procedemento é establecer axudas para fomentar a prestación dun servizo lingüístico da lingua galega, mediante a súa creación ou o mantemento ou reforzamento dos existentes, ou promover a planificación e o desenvolvemento de programas de dinamización da lingua galega, para o ano 2026, en concellos ou en agrupamento de concellos con poboación igual ou superior aos 3.000 habitantes (código de procedemento administrativo PL400A).
Con esta orde apróbanse as bases e convócanse estas axudas en réxime de concorrencia competitiva.
Terceiro. Bases reguladoras
Orde do 18 de marzo de 2026 pola que se establecen as bases para a concesión de subvencións ás entidades locais de Galicia para a promoción do uso da lingua galega e se procede á súa convocatoria para o ano 2026 (código de procedemento PL400A).
Publicadas no Diario Oficial de Galicia.
Cuarto. Contía
Importe total da convocatoria: 350.000 euros.
Quinto. Prazo de presentación de solicitudes
Un mes, contado desde o día seguinte ao da publicación da Orde do 18 de marzo de 2026 no Diario Oficial de Galicia.
Santiago de Compostela, 18 de marzo de 2026
EXTRACTO da Orde do 26 de marzo de 2026 pola que se modifica a Orde do 30 de decembro de 2025 pola que se establecen as bases reguladoras das axudas, en concorrencia competitiva, para investimentos en reforestación con especies de frondosas e/ou coníferas, cofinanciadas polo Fondo Europeo Agrícola de Desarrollo Rural (Feader) no marco do Plan estratéxico da política agrícola común de España para o período 2023-2027, e se convoca para o ano 2026 (código de procedemento MR605D).
Consellería do Medio Rural — III. Outras disposicións — 07/04/2026

BDNS (Identif.): 882176.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/882176
Primeiro.
Prazo de presentación de solicitudes
1. O prazo de presentación de solicitudes será dun mes contado desde o día seguinte ao da publicación desta orde no
Diario Oficial de Galicia.
2. As persoas que xa formulasen a solicitude no prazo transcorrido ata a modificación da orde poderán manter ou modificar a súa solicitude tendo en conta as novas condicións.
Santiago de Compostela, 26 de marzo de 2026
RESOLUCIÓN do 26 de marzo de 2026 pola que se anuncian os acordos do Pleno de publicación de dous informes de fiscalización.
Consello de Contas de Galicia — III. Outras disposicións — 07/04/2026

De conformidade co disposto no artigo 19 da Lei 6/1985, do 24 de xuño, do Consello de Contas de Galicia, anúnciase a aprobación e publicación polo Pleno, con datas do 24 de febreiro e do 16 de marzo de 2026, dos informes que a seguir se relacionan:
– Informe de fiscalización dos controis básicos de ciberseguridade do Concello de Lugo. Actuación [1702024_09].
– Informe de fiscalización da auditoría do establecemento de zonas de baixas emisións nos concellos de Galicia. [Actuación 1702024-06].
Enlace para acceder ao texto completo dos informes:
https://www.ccontasgalicia.es/gl/menus-consello/fiscalizacion/informes
Santiago de Compostela, 26 de marzo de 2026
DECRETO 23/2026, do 6 de abril, polo que se nomea presidenta do Padroado do Parque Nacional Marítimo-Terrestre das Illas Atlánticas de Galicia a Xiana Fernández-Albor Batallán.
Consellería de Medio Ambiente e Cambio Climático — II. Autoridades e persoal — 07/04/2026

O Consello da Xunta de Galicia aprobou, o 16 de febreiro de 2006, o Decreto 23/2006 polo que se establecen determinadas medidas de xestión no Parque Nacional Marítimo-Terrestre das Illas Atlánticas de Galicia.
O artigo 4.2 deste decreto prevé que o presidente do Padroado sexa nomeado por acordo do Consello da Xunta de Galicia, por proposta da consellería competente en materia de ambiente.
De acordo co artigo 2.4 do Decreto 49/2024, do 22 de abril, polo que se fixa a estrutura orgánica das consellerías da Xunta de Galicia, atribúese á Consellería de Medio Ambiente e Cambio Climático a competencia na área de patrimonio natural.
En virtude do establecido nos artigos 4.13 e 34.2 da Lei de Galicia 1/1983, do 22 de febreiro, de normas reguladora da Xunta e da súa Presidencia, por proposta da conselleira de Medio Ambiente e Cambio Climático e logo de deliberación do Consello da Xunta de Galicia, na súa reunión do día seis de abril de dous mil vinte e seis,
Nomeo presidenta do Padroado do Parque Nacional Marítimo-Terrestre das Illas Atlánticas de Galicia a Xiana Fernández-Albor Batallán.
Santiago de Compostela, seis de abril de dous mil vinte e seis
DECRETO 22/2026, do 6 de abril, polo que se dispón que cese Fernando Garrido Valenzuela como presidente do Padroado do Parque Nacional Marítimo-Terrestre das Illas Atlánticas de Galicia.
Consellería de Medio Ambiente e Cambio Climático — II. Autoridades e persoal — 07/04/2026

O Consello da Xunta de Galicia aprobou, o 16 de febreiro de 2006, o Decreto 23/2006 polo que se establecen determinadas medidas de xestión no Parque Nacional Marítimo-Terrestre das Illas Atlánticas de Galicia.
O artigo 4.2 deste decreto prevé que o presidente do Padroado sexa nomeado e cesado por acordo do Consello da Xunta de Galicia, por proposta da consellería competente en materia de ambiente.
De acordo co artigo 2.4 do Decreto 49/2024, do 22 de abril, polo que se fixa a estrutura orgánica das consellerías da Xunta de Galicia, atribúese á Consellería de Medio Ambiente e Cambio Climático a competencia na área de patrimonio natural.
En virtude do establecido nos artigos 4.13 e 34.2 da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Medio Ambiente e Cambio Climático e logo de deliberación do Consello da Xunta de Galicia, na súa reunión do día seis de abril de dous mil vinte e seis,
Que cese, por petición propia, Fernando Garrido Valenzuela, como presidente do Padroado do Parque Nacional Marítimo-Terrestre das Illas Atlánticas de Galicia, agradecéndolle os servizos prestados.
Santiago de Compostela, seis de abril de dous mil vinte e seis
CORRECCIÓN DE ERROS. Decreto 20/2026, do 9 de marzo, polo que se establece a ordenación xeral da formación profesional do sistema educativo de Galicia.
Consellería de Educación, Ciencia, Universidades e Formación Profesional — I. Disposicións xerais — 06/04/2026

Advertidos erros no dito decreto, publicado no
Diario Oficial de Galicia número
56, do 25 de marzo de 2026, cómpre realizar as seguintes correccións:
Na páxina 19504, onde di: «… servindo ao fortalecemento, á competitividade e á sustentabilidade da economía …», debe dicir: «… servindo ao fortalecemento, á competitividade e á sostibilidade da economía …».
Na páxina 19505, onde di: «... a transición ecolóxica e a sustentabilidade en todos os sectores económicos …», debe dicir: «... a transición ecolóxica e a sostibilidade en todos os sectores económicos …».
Na páxina 19521, onde di: «... Sustentabilidade aplicada ao sistema produtivo e Inglés profesional», debe dicir: «... Sostibilidade aplicada ao sistema produtivo e Inglés profesional».
Na páxina 19522, onde di: «... o módulo de Sustentabilidade aplicada ao sistema produtivo ten como finalidade o desenvolvemento de coñecementos e competencias básicas en economía verde, sustentabilidade e impacto ambiental da actividade …», debe dicir: «... o módulo de Sostibilidade aplicada ao sistema produtivo ten como finalidade o desenvolvemento de coñecementos e competencias básicas en economía verde, sostibilidade e impacto ambiental da actividade …».
Na páxina 19546, onde di: «... na sustentabilidade e nas competencias lingüísticas …», debe dicir: «... na sostibilidade e nas competencias lingüísticas…».
Nas páxinas 19558 a 19570, na disposición derrogatoria única, no punto 4, onde se indican os decretos derrogados, a alfabetización das familias profesionais é incorrecta e substitúese pola seguinte:
a) Familia profesional de Administración e Xestión:
b) Familia profesional Agraria:
c) Familia profesional de Artes Gráficas:
d) Familia profesional de Comercio e Márketing:
e) Familia profesional de Edificación e Obra Civil:
f) Familia profesional de Electricidade e Electrónica:
g) Familia profesional de Enerxía e Auga:
h) Familia profesional de Fabricación Mecánica:
i) Familia profesional de Hostalaría e Turismo:
j) Familia profesional de Imaxe e Son:
k) Familia profesional de Imaxe Persoal:
l) Familia profesional de Industrias Alimentarias:
m) Familia profesional de Informática e Comunicacións:
n) Familia profesional de Instalación e Mantemento:
o) Familia profesional de Madeira, Moble e Cortiza:
p) Familia profesional Marítimo-Pesqueira:
q) Familia profesional de Química:
r) Familia profesional de Sanidade:
s) Familia profesional de Seguridade e Ambiente:
t) Familia profesional de Servizos Socioculturais e á Comunidade:
u) Familia profesional de Téxtil, Confección e Pel:
v) Familia profesional de Transporte e Mantemento de Vehículos:
DECRETO 25/2026, do 26 de marzo, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 08/04/2026

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do seu Regulamento de réxime interno, e de acordo coa proposta efectuada pola Confederación de Empresarios de Galicia, o 10 de marzo de 2026,
Nomear membro titular do Consello Económico e Social de Galicia, en representación da Confederación de Empresarios de Galicia, a Juan Manuel Vieites Baptista de Sousa.
Santiago de Compostela, vinte e seis de marzo de dous mil vinte e seis
DECRETO 24/2026, do 26 de marzo, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 08/04/2026

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e nos artigos 9 e 10 do seu Regulamento de réxime interno, e de acordo coa proposta efectuada pola Confederación de Empresarios de Galicia, o 10 de marzo de 2026,
Que cese como membro titular do Consello Económico e Social de Galicia, en representación da Confederación de Empresarios de Galicia, José Manuel Maceira Blanco.
Santiago de Compostela, vinte e seis de marzo de dous mil vinte e seis
RESOLUCIÓN do 14 de abril de 2026 pola que se modifica o anexo V da Orde do 9 de decembro de 2020 pola que se aproban os diferentes modelos de autoliquidación do imposto sobre transmisións patrimoniais e actos xurídicos documentados na Comunidade Autónoma de Galicia e se regulan o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Axencia Tributaria de Galicia — III. Outras disposicións — 24/04/2026

A Orde do 9 de decembro de 2020 aprobou os diferentes modelos de autoliquidación do imposto sobre transmisións patrimoniais e actos xurídicos documentados na Comunidade Autónoma de Galicia e regulou o procedemento e as condicións para o seu pagamento e presentación, así como determinadas obrigacións formais e de subministración de información tributaria.
Os anexos da devandita orde, para adaptalos aos diversos cambios normativos acaecidos, modificáronse mediante as resolucións da Axencia Tributaria de Galicia do 25 de xaneiro, 4 de marzo e 14 de maio de 2021, 10 de xaneiro de 2022, 10 de xaneiro e 27 de decembro de 2023, 31 de maio e 19 de decembro de 2024 e 26 de decembro de 2025.
A Orde HAC/1501/2025, do 17 de decembro, pola que se aproban os prezos medios de venda aplicables na xestión do imposto sobre transmisións patrimoniais e actos xurídicos documentados, imposto sobre sucesións e doazóns e imposto especial sobre determinados medios de transporte, establece, por primeira vez para o ano 2026, que a valoración dos motores mariños se realiza unicamente en función da súa potencia mecánica real (kW), en lugar de empregar a potencia en cabalos de vapor (CV), como se viña facendo en anos anteriores.
Por outro lado, pode darse a posibilidade de que un barco teña máis dun motor de diferente tipoloxía, debendo reflectilos de forma independente, posto que a valoración tamén vai ser distinta.
O exposto fai necesario modificar o anexo V da Orde do 9 de decembro de 2020, referente ao modelo 620, para o que é competente a persoa titular da Dirección da Axencia Tributaria de Galicia con base na habilitación normativa prevista na disposición adicional sexta da devandita orde.
En consecuencia,
Primeiro.
Modificación do modelo 620
Modifícase o modelo 620 contido no anexo V da Orde do 9 de decembro de 2020, que pasa a ser o seguinte:
Segundo.
Entrada en vigor
Esta resolución entrará en vigor o 1 de xaneiro de 2026.
Disposición transitoria única.
Emprego do anterior modelo 620 en papel
As persoas obrigadas á presentación do modelo 620 poderán seguir empregando o antigo modelo para a presentación en papel da autoliquidación.
Santiago de Compostela, 13 de abril de 2026